पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। राजस्थान यूनिवर्सिटी में ऑन लाइन प्रवेश प्रक्रिया शुरू होने के साथ ही यहां स्टूडेंट्स के लिए प्रवेश प्रक्रिया से जुड़ी सुविधाओं को बढ़ाने के लिए नवीन तकनीकों को भी अपनाया जा रहा है। इसमें किसी कॉलेज की ओर से मोबाइल सुविधा तो कहीं स्टूडेंट्स को टेली कॉलिंग के जरिए जानकारी दी जा रही है। इससे ना केवल आरयू हाईटेक हो रहा है, बल्कि स्टूडेंट्स को भी घर बैठे एडमिशन से संबंधित पूरी जानकारी मिल रही है।
कॉमर्स कॉलेज में एसएमएस से मिलेगी जानकारी- एडमिशन प्रक्रिया को हाईटेक बनाने में कॉमर्स कॉलेज भी आगे है। यहां स्टूडेंट्स को उनका नाम मेरिट लिस्ट में आने के बाद मोबाइल एमएसएस से जानकारी दी जाएगी। इससे स्टूडेंट्स को वेबसाइट का सर्वर डाउन होने जैसी परेशानी के चलते अपना नाम देखने के लिए कैम्पस नहीं आना पड़ेगा। साथ ही स्टूडेंट्स को देश के किसी भी कोने में होने के बाद भी उसके एडमिशन से संबंधित जानकारी मिलेगी।
वहीं महारानी और राजस्थान कॉलेज में एडमिशन के लिए एक अलग से सेल बनाई जाएगी, जो स्टूडेंट्स के फॉर्म से संबंधित परेशानियों को दूर करेगी। साथ ही स्टूडेंट्स को सही गाइडेंस देगी। इससे उन्हें यहां-वहां भटकना नहीं पड़ेगा।
हमने कॉलेज में एडमिशन देने के लिए कई सुविधाएं अपनाने का फैसला किया है। इसमें हम मेरिट लिस्ट में नाम आने के बाद स्टूडेंट्स को मोबाइल पर एसएमएस करके जानकारी देंगे। इससे उसे वेबसाइट के झंझट और कैम्पस आने की परेशानी से निजात मिलेगी।
प्रोफेसर एन.के. कुंभट, प्रिंसीपल कॉमर्स कॉलेज
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva zho_Hant eng_Latn